అల్లుడుగారు

అల్లుడుగారు లక్ష్మీ ప్రసన్న పిక్చర్స్ పతాకంపై ఎం.మోహన్ బాబు నిర్మించిన తెలుగు చిత్రం. ఇది ప్రియదర్శన్ దర్శకత్వంలో మోహన్ లాల్ నటించిన మలయాళ బ్లాక్ బస్టర్ చిత్రమ్‌ అనే సినిమా రీమేక్.దర్శకుడు కె.రాఘవేంద్రరావు దర్శకత్వంలో మోహన్ బాబు, రమ్యకృష్ణ, శోభన, జగ్గయ్య,చంద్రమోహన్ , మున్నగు వారు నటించిన ఈ సూపర్ హిట్ చిత్రానికీ సంగీతం కె వి మహదేవన్ సమకూర్చారు.

 కథ 
కల్యాణి రామచంద్ర ప్రసాద్ ఒక్కగానొక్క కూతురు. ఆయన అమెరికాలో ఉంటూ తన కూతురును భారతదేశంలో ఉండి చదివిస్తుంటాడు. కల్యాణి ఒక వ్యక్తిని ప్రేమించి పెళ్ళి చేసుకోవాలనుకుంటుంది. రామచంద్రప్రసాద్ ఈ వివాహాన్ని అంగీకరించాడు. ఈ లోపు కల్యాణి ప్రేమించిన వ్యక్తి ఆమెను మోసం చేసి పారిపోతాడు. రామచంద్రప్రసాద్ మనసు మార్చుకుని ఆమె వివాహానికి అంగీకరిస్తాడు. భారతదేశానికి వచ్చి ఒక రెండు వారాలపాటు కూతురు, అల్లుడుతో కలిసి ఉండాలని కోరుకుంటాడు. తండ్రి అనారోగ్యంతో ఉండటంతో ఆయన సంతోషం కోసం కల్యాణి, ఆమె లాయరు ఆనంద్ కలిసి విష్ణు అనే అతన్ని రామచంద్ర ప్రసాద్ భారత్ లో ఉన్నన్నాళ్ళు నకిలీ భర్తగా ఏర్పాటు చేస్తారు.ముందు విష్ణుతో గొడవలు పడిన తరువాత విష్ణుతో ప్రేమలో పడుతుంది అంతా బావుందనుకున్న సమయంలో కళ్యాణి విష్ణు జీవితంలోని భయంకరమైన నిజాన్ని తెలుసుకుంటుంది.ఆ నిజమేంటి చివరికి ఎమైందనేది మిగతా చిత్రం?

నటీనటులు
 విష్ణుగా మోహన్ బాబు
 కల్యాణిగా శోభన, రామచంద్ర ప్రసాద్ కూతురు
 రామచంద్ర ప్రసాద్‌గా కొంగర జగ్గయ్య
 ఆనంద్‌గా చంద్రమోహన్, లాయరు
 గొల్లపూడి మారుతీరావు
 కైకాల సత్యనారాయణ, జైలరు
 నిళల్‌గల్ రవి
 సుధాకర్
 సారథి
 నాగేంద్ర
 సరస్వతి
 బబిత
 రమ్యకృష్ణ (అతిథి నటి)

సాంకేతికవర్గం
 దర్శకత్వం: కె.రాఘవేంద్రరావు
 కథ: ప్రియదర్శన్
 మాటలు: సత్యానంద్
 పాటలు: జాలాది, జొన్నవిత్తుల, గురుచరణ్, రసరాజు
 సంగీతం: కె.వి.మహదేవన్ 
 నేపథ్య గానం: శ్రీపతి పండితారాద్యుల బాలసుబ్రహ్మణ్యం, కె.ఎస్.చిత్ర, కె.జె.ఏసుదాస్, పూర్ణచందర్  
 ఛాయా గ్రహణం: ఎ.విన్సెంట్
 నిర్మాత: మంచు మోహన్ బాబు 
 నిర్మాణ సంస్థ: శ్రీలక్ష్మీ ప్రసన్న పిక్చర్స్ 
 విడుదల:28:09:1990.

పాటలు
 ముద్దబంతి నవ్వులో మూగబాసలు - జేసుదాస్ & చిత్ర.   రచన: గురుచరణ్.
 కొండమీద సుక్కపోటు - బాలు, చిత్ర, రచన: జాలాది రాజారావు
 నగుమోము గనలేని (త్యాగరాజు కీర్తన) - జేసుదాస్, పూర్ణచందర్
 కొండలలో నెలకొన్న (అన్నమయ్య కీర్తన)- జేసుదాస్ & చిత్ర.  రచన: జొన్నవిత్తుల రామలింగేశ్వర రావు
 అమ్మో అమ్మో - బాలు & చిత్ర.  రచన: రసరాజు.
అవార్డులు
 ఈ చిత్రంలో పాడిన కె. జె. యేసుదాసుకు ఉత్తమ నేపథ్య గాయకునిగా నంది పురస్కారం లభించింది.
మూలాలు

బయటిలింకులు

  1938-1990 Telugu Movies Database

వర్గం:జగ్గయ్య నటించిన సినిమాలు
వర్గం:శోభన నటించిన సినిమాలు
వర్గం:కె.రాఘవేంద్రరావు దర్శకత్వం వహించిన సినిమాలు
వర్గం:మోహన్ బాబు నటించిన సినిమాలు
వర్గం:రమ్యకృష్ణ నటించిన సినిమాలు
వర్గం:కె.వి.మహదేవన్ సంగీతం కూర్చిన సినిమాలు
వర్గం:మలయాళ సినిమా పునర్నిర్మాణాలు
వర్గం:చంద్రమోహన్ నటించిన సినిమాలు